Narodni park Ķemeri (latvijsko: "Ķemeru nacionālais parks") je narodni park zahodno od mesta Jūrmala, Latvija. Ustanovljen je bil leta 1997 in je tretji največji narodni park v državi s površino 381,65 km². Ozemlje parka večinoma zasedajo gozdovi in močvirja, med njimi najpomembnejšie barje Veliki Ķemeri (latvijsko "Lielais Ķemeru tīrelis"). Obstaja tudi več jezer, ki so nekdanje lagune Litorinskega morja. Jezero Kaņieris s površino 1,995 ha je ramsarsko območje. Park ščiti tudi znamenite naravne mineralne izvire in blato, ki se že stoletja uporabljajo zaradi svoje terapevtske narave. Ob izvirih so se v 19. stoletju razvila številna letovišča, zdravilišča in sanatoriji.